Malema gaan nie “Nkandla-paleis” besoek nieMalema. Foto: Werner Beukes/SAPA Julius Malema, die leier van die Ekonomiese Vryheidsvegters (EFF), sal nie Saterdag besoek aflê aan pres. Jacob Zuma se privaatwoning in Nkandla nie. Malema sal Saterdag ŉ huis, wat die EFF vir ŉ vrou en haar kinders gebou het, oorhandig. Die huis is binne 500 m van Zuma se woning. “Hy gaan nie die paleis besoek nie,” het Sipho Mbatha, lid van die EFF se “sentrale beheerspan”, gesê. “Ons wil nie hê dinge moet te opwindend raak nie.” Vusi Khoza, sameroeper vir die EFF in KwaZulu-Natal, het ook gesê Malema gaan nie Zuma se woning besoek nie. Khoza het gesê EFF-personeellede is aangesê dat hulle nie die huis kan bou met hul EFF-klere nie. Die plaaslike hoofman het glo aan die EFF gesê hul werknemers kan die huis bou, solank hulle nie EFF-kleure dra nie. “Ons het hom respekteer, maar ons is elke dag daar. Wanneer die EFF uiteindelik aan bewind is, kan ons dalk Zuma se Nkandla-huis in ŉ opleidingsfasiliteit verander,” het Khoza gesê.